b'\n_START_ARTICLE_\nPr\xc5\xbean\n_START_PARAGRAPH_\nPr\xc5\xbean je del Ljubljane, ki le\xc5\xbei na njenem severnozahodnem delu pod \xc5\xa0entvi\xc5\xa1kim hribom (vrh Gradi\xc5\xa1\xc4\x8de 439 m). Naselje se razteza ob Cesti Andreja Bitenca, najla\xc5\xbeji dostop iz centa mesta pa je preko Zgornje \xc5\xa0i\xc5\xa1ke po Vodnikovi in Regentovi cesti, po kateri potekata tudi trasi mestnih avtobusnih linij \xc5\xa1t. 7 in 7L. Pr\xc5\xbean obkro\xc5\xbeajo naslednja ljubljanska naselja: Podgora, Dravlje, Zapu\xc5\xbee in Kamna Gorica. Mimo kraja te\xc4\x8de tudi potok Pr\xc5\xbeanec._NEWLINE_Ob robu pr\xc5\xbeanskega gozda je leta 1954 zraslo eno najbolj domiselnih modernisti\xc4\x8dnih tovarni\xc5\xa1kih poslopij pri nas (Iskra, paviljonsko raz\xc4\x8dlenjena tovarna s funkcionalno zasnovo arhitekta Miroslava Gregori\xc4\x8da).'